SUT-student wen 1ste prys in New Breed-kompetisie | Netwerk24
Dalk moet die magsdronk ringkoppe van Krieket Suid-Afrika (KSA), wat seggenskap oor basies alle aspekte van die nasionale krieketspan wil hê, by die Griekwaland-Wes-rugbyunie gaan kers opsteek.
SUT-student wen 1ste prys in New Breed-kompetisie
Deur Elretha Britz 08 November 2018 21:35
Die wenners van vanjaar se New Breed-kompetisie by die wenwerk. Van links is Nkululeko Nkebe (wenner), Katlego Mogoera (naaswenner en die publiek se gunsteling), Petra Schutte en Xola Sello (meriete eerbewyse). Foto: Lientjie Mentz
Dié kunsstudent aan die Sentrale Universiteit vir Tegnologie (SUT) het R50 000 ontvang vir Youth Slaves to education in Phatshoane Henney-prokureurs se kompetisie vir visuele kunstenaars in die Vrystaat.
Katlego Mogoera is twee keer na die podium geroep, om R20 000 as naaswenner te ontvang en as die publiek se keuse waarvoor sy nog R10 000 in haar sak kon steek.
’n Swart-wit foto getitel Girl balancing cigarette on lips het verreweg die meeste stemme van die publiek gekry en ook die beoordelaars beïndruk.
Petra Schutte en Xola Sello het as merietewenners elkeen R10 000 ontvang.
Schutte se werk, Expiration of my environment in ink, pastel en potlood, verbeeld die uitwerking wat die toename in afval op die omgewing het.
Sello het pen en pastel op papier gebruik vir My economy, ’n vierluik wat die stand van die Suid-Afrikaanse ekonomie uitbeeld.
Die beoordelaars het die wenwerke uit 54 kunsstukke deur 45 finaliste gekies. Dit kan nog tot 25 November in die Oliewenhuis-kunsmuseum besigtig word.
Die beoordelaars van die derde New Breed-kompetisie is
Same Mdluli, bestuurder van die Standard Bank-kunsgalery in Johannesburg, Pauline Gutter, bekroonde kunstenaar van Bloemfontein, die Johannesburgse kunstenaar Lawrence Lemaoana en Karen Brusch, vorige direkteur van die MOMO-galery in Johannesburg.
New Breed boei met 45 finaliste